Det ble avholdt styremøte nr. 10-15 i driftsselskapet på Quality Resort & Spa, Strømstad. Samtlige styremedlemmer var til stede. Fra administrasjonen deltok daglig leder Knut Ekhaugen.

Referatet fra forrige møte ble enstemmig godkjent uten merknader.

Regnskapsrapport pr oktober.

Forhåndsutsendt rapport ble kommentert av daglig leder. Rapportene med kommentarer ble tatt til etterretning.

Bemanningssituasjon Momarken.

Daglig leder hadde utarbeidet oversikter over de 6 heltidsstillingene med angivelse av de viktigste arbeidsoppgavene og endringer i disse. Lønnskostnadene fordeler seg grovt med halvparten på disse og halvparten på løpsdagsfunksjonærene, som vi er pålagt etter DNT’s løpsreglement.

Med utgangspunkt i regnskapene 2014 var lønnskostnadene sammenstilt for en rekke baner i Norge. Korrigert for forskjeller i løpsdager, har Momarken lavest lønnskostnader i Norge, tett etterfulgt av Klosterskogen og Drammen. Momarken reduserte lønnskostnadene fra 6.491’ i 2013 til 5.840’ i 2014.

Momarken har alle ansettelsesforhold i DS’et, men de 6 heltidsansatte utfører i varierende grad arbeid også for eiendomsselskapet. Selv om eksempelvis internettinnmelding har redusert arbeidsoppgavene noe for et par av de ansatte, har arbeidsoppgavene i eiendomsselskapet økt pga økt aktivitet.

Styret ba administrasjonen vurdere å bruke heltidsansatt(e) som løpsfunksjonærer på lunsjtrav.

Styret fattet følgende enstemmige vedtak:

Organisasjonsdiagram av 01-01-10 vedtas som fortsatt gjeldene for Momarken men med fleksibilitet i arbeidsfunksjoner for de enkelte medarbeidere.

Søknad fra ØT om økonomisk bidrag Travgalla.

Det var bred enighet i styret om at dette er et flott tiltak. Det er ulik praksis, som var beskrevet i saksnotatet, blant DS’ene mht økonomisk støtte av Travgallaer.

Styret fattet følgende enstemmige vedtak:

Det bevilges 15’ i økonomisk bidrag og ytterligere inntil 15’ i underskuddsgaranti.